
Text rozhodnutia
Súd: Špecializovaný trestný súd Spisová značka: 3T/29/2013 Identifikačné číslo súdneho spisu: 9513100167 Dátum vydania rozhodnutia: 24. 10. 2013 Meno a priezvisko sudcu, VSÚ: jozef sutka ECLI: ECLI:SK:SSPK:2013:9513100167.2 ROZSUDOK V MENE SLOVENSKEJ REPUBLIKY Špecializovaný trestný súd, pracovisko Banská Bystrica, v senáte zloženom z predsedu senátu JUDr. Jozefa Šutku a členov senátu JUDr. Jána Hrubalu a JUDr. Jána Giertliho, o návrhu prokurátorky Úradu špeciálnej prokuratúry Generálnej prokuratúry Slovenskej republiky na schválenie dohody o vine a treste v trestnej veci proti obvinenej Ing. J. J. pre zločin prijímania úplatku podľa § 329 ods. 1, ods. 2 Trestného zákona takto r o z h o d o l : Podľa § 334 ods. 4 Trestného poriadku s c h v a ľ u j e, dohodu o vine a treste medzi prokurátorkou Úradu špeciálnej prokuratúry GP SR a obvinenou Ing. J. J. zo dňa 18.09.2013, spisovej značky VII/1 Gv 74/13, tohto znenia: Obvinená Ing. J. J., nar. XX.XX.XXXX v Nových Zámkoch, bytom L. X., L. XXXX/XX j e v i n n á , ž e : v období od 1.4.2011 do 31.10.2011 v Nových Zámkoch na ulici Podzámska 25 v kancelárií Obvodného úradu pre cestnú dopravu a pozemné komunikácie v Nových Zámkoch ako zamestnankyňa označeného úradu, pracovne zaradenej ako samostatný radca, prostredníctvom X. J. 24 krát prijala úplatky vo výške po 10,- € poskytnuté S. G. za to, že promptne, prednostne a podľa konkrétnych požiadaviek vzťahujúcich sa ku konkrétnym vozidlám vydá rozhodnutia o uznaní schválenia jednotlivo dovezeného vozidla alebo uznanie typového schválenia ES jednotlivo dovezeného vozidla v prípadoch evidovaných na úrade pod číslami spisov A/2011/02391, A/2011/03168, A/2011/03523, A/2011/03251, A/2011/01497, A/2011/01963, A/2011/01495, A/2011/03252, A/2011/01496, A/2011/01677, A/2011/03769, A/2011/01964, A/2011/02602, A/2011/02505, A/2011/03167, A/2011/02290, A/2011/02664, A/2011/03369, A/2011/02663, A/2011/02802, A/2011/02601, A/2011/01961, A/2011/02390, A/2011/02407, pričom formálnym vlastníkom aj žiadateľom o vydanie rozhodnutí v uvedených prípadoch bol K. T., pre ktorého boli rozhodnutia aj oficiálne vydané z dôvodu trvalého pobytu menovaného v okrese Nové Zámky, čo bola jedna z podmienok, aby mohol figurovať ako žiadateľ na úrade v Nových Zámkoch, avšak skutočným vlastníkom vozidiel bola S. G., ktorá má trvalý pobyt v Nitre a preto nemohla oficiálne figurovať ako žiadateľka na úrade v Nových Zámkoch a ktorá následne vozidlá predávala aj odovzdávala novým majiteľom t e d a v súvislosti s obstarávaním veci všeobecného záujmu cez sprostredkovateľa pre seba prijala úplatok a uvedený čin spáchala ako verejný činiteľ č í m s p á c h a l a zločin prijímania úplatku podľa § 329 ods. 1, ods. 2 Trestného zákona. Z a t o s a o d s u d z u j e Podľa § 329 ods. 2 Trestného zákona za použitia § 39 ods. 2 písm. d), e) Trestného zákona s poukazom na § 36 písm. j), l) Trestného zákona a § 38 ods. 2, ods. 3 Trestného zákona na trest odňatia slobody vo výmere 3 (tri) roky. Podľa § 51 ods. 1 Trestného zákona za podmienok uvedených v § 49 ods. 1 písm. a) Trestného zákona sa výkon trestu odňatia slobody podmienečne odkladá a zároveň sa ukladá probačný dohľad nad správaním obvinenej v skúšobnej dobe. Podľa § 51 ods. 2 Trestného zákona sa pri určení probačného dohľadu ustanovuje skúšobná doba 3 (tri) roky. Podľa § 51 ods. 4 písm. a) Trestného zákona v súčinnosti s probačným a mediačným úradníkom alebo iným odborníkom sa obvinenej ukladá povinnosť podrobiť sa výchovnému programu. Podľa § 56 ods. 1 Trestného zákona sa ukladá peňažný trest vo výmere 3.500,- €. Podľa § 57 ods. 3 Trestného zákona v prípade úmyselného zmarenia výkonu peňažného trestu sa ustanovuje náhradný trest odňatia slobody v trvaní šesť mesiacov. Podľa § 61 ods. 1, ods. 2 Trestného zákona sa ukladá trest zákazu činnosti vykonávať funkciu štátneho zamestnanca v štátnej správe na 3 (tri) roky. o d ô v o d n e n i e : Dňa 18. septembra 2013 v Pezinku došlo v zmysle § 232 ods. 3 Trestného poriadku k uzavretiu dohody o vine a treste medzi prokurátorkou Úradu špeciálnej prokuratúry GP SR a obvinenou Ing. J. J.. Prokurátorka Úradu špeciálnej prokuratúry GP SR podala dňa 18. septembra 2013 na Špecializovaný trestný súd v Pezinku návrh na uzavretie dohody o vine a treste. Predseda senátu Špecializovaného trestného súdu, pracovisko Banská Bystrica návrh podľa jeho obsahu a obsahu spisu v zmysle § 331 Trestného poriadku preskúmal, návrh neodmietol a konal o tomto návrhu na verejnom zasadnutí dňa 24. októbra 2013. Po prednesení návrhu dohody o vine a treste prokurátorom odpovedala obvinená Ing. J. J. na všetky otázky uvedené v § 333 ods. 3 písm. a) až j) Trestného poriadku, ktorými sa overuje najmä chápanie zmyslu konania o dohode o vine a treste a jeho následkov, kladne. Tým boli splnené všetky zákonom stanovené podmienky na to, aby súd dohodu o vine a treste mohol schváliť. Podľa § 334 ods. 4 Trestného poriadku ak súd dohodu o vine a treste schváli, potvrdí to rozsudkom, ktorý verejne vyhlási. Proti tomuto rozsudku nie je prípustné odvolanie ani dovolanie okrem dovolania podľa § 371 ods. 1 písm. c) a ods. 2 Trestného poriadku. Uzavretú dohodu o vine a treste, tak ako bola predložená, považoval súd za zákonnú, primeranú a spravodlivú, schválil ju v navrhnutom znení tak, ako je to uvedené vo výrokovej časti tohto rozsudku. Poučenie: Proti tomuto rozsudku nie je prípustné odvolanie, ani dovolanie okrem dovolania podľa § 371 ods. 1 písm. c) Trestného poriadku

